Ανατρεπτικές τεχνολογίες στην εκπαίδευση της οφθαλμολογίας: Μία συστηματική ανασκόπηση
Creators: name: Μουτζούρη, Στέλλα Δούκα
Publisher: name: Aristotle University of Thessaloniki
Year: 2024
Subjects: ανατρεπτικές τεχνολογίες
οφθαλμολογία
εκπαίδευση
disruptive technologies
ophthalmology
training

description: Σκοπός αυτής της συστηματικής ανασκόπησης είναι η εκτίμηση της επίδρασης από τη χρήση των ανατρεπτικών τεχνολογιών στην εκπαίδευση της ειδικότητας της οφθαλμολογίας. Μετά από αναζήτηση στις ηλεκτρονικές βάσεις δεδομένων (PUBMED, Google Scholar και Cochrane Controlled Register of Trials) συμπεριλήφθηκαν οι κλινικές τυχαιοποιημένες δοκιμές με αντικείμενο την εφαρμογή ανατρεπτικών τεχνολογιών στην εκπαίδευση στην ειδικότητα της οφθαλμολογίας έναντι κλασικών μεθόδων μάθησης που δημοσιεύτηκαν την περίοδο Ιανουάριος 2012 - Αύγουστος 2023. Η συγγραφή της συστηματικής ανασκόπησης πραγματοποιήθηκε με βάση τις οδηγίες PRISMA (Preferred Reporting Items for Systematic Reviews and Meta-analysis) και η αξιολόγηση των συστηματικών σφαλμάτων με το εργαλείο Revised Cochrane Risk of Bias Tool for Randomized Controlled Trials. Συμπεριλάβαμε 12 τυχαιοποιημένες ελεγχόμενες παρεμβατικές μελέτες με συνολικό αριθμό 489 συμμετέχοντες. Οι μελέτες συνέκριναν την εικονική εκπαίδευση για: καταρράκτη στον προσομοιωτή Eyesi Surgical Simulator έναντι πειραματικών χειρουργείων (n=2) ή καμίας επιπρόσθετης εκπαίδευσης (n=1), επεμβάσεις καταρράκτη διαμέσου μικρής τομής στον προσομοιωτή HelpMeSee έναντι πειραματικών χειρουργείων (n=1), διενέργεια τραμπεκουλοπλαστικής με Argon laser στον προσομοιωτή Pix Eye Simulator έναντι πειραματικών χειρουργείων (n=1), άμεση οφθαλμοσκόπηση στους προσομοιωτές Eye Retinopathy Trainer και Eyesi Direct Ophthalmoscopy Simulator αντίστοιχα έναντι θεωρητικής εκπαίδευσης και εξάσκησης σε υγιείς εθελοντές (n=2), διόφθαλμη έμμεση οφθαλμοσκόπηση στον προσομοιωτή Eyesi Bionocular Indirect Ophthalmoscopy Simulator έναντι εξάσκησης σε υγιείς εθελοντές (n=2), λήψη υποκειμενικής διάθλασης στον προσομοιωτή Virtual Refractor έναντι της παραδοσιακής μεθόδου (n=1), εκπαίδευση στην εξέταση στη σχισμοειδή λυχνία στον προσομοιωτή Eyesi Slit Lamp Simulator έναντι εξάσκησης σε υγιείς εθελοντές (n=1) και οφθαλμολογική εξέταση μέσω εικονικού περιβάλλοντος σε ηλεκτρονικό υπολογιστή έναντι εξάσκησης σε υγιείς εθελοντές (n=1). Ορισμένες μελέτες δείχνουν ότι η συμπληρωματική εκπαίδευση με μεθόδους εικονικής ή επαυξημένης πραγματικότητας συγκριτικά με τις παραδοσιακές μεθόδους οδηγεί σε ταχύτερη εκτέλεση μίας επεμβατικής πράξης ή ολοκλήρωσης μίας εξεταστικής διαδικασίας, πραγματοποίηση λιγότερων σφαλμάτων, και επίτευξη υψηλότερης βαθμολογίας των εκπαιδευομένων όπως προκύπτει είτε μέσω αξιολόγησης από το σύστημα του προσομοιωτή είτε μέσω αξιολόγησης από ειδικούς. Ωστόσο, σε άλλες μελέτες δεν παρατηρείται διαφορά στην απόδοση μεταξύ των ομάδων παρέμβασης και ελέγχου. Ειδικά αναφορικά με την εκπαίδευση σε χειρουργικές τεχνικές μέσω προσομοιωτή συγκριτικά με την εκπαίδευση σε πειραματικά χειρουργεία, φαίνεται ότι η εικονική εκπαίδευση οδήγησε σε βελτίωση του χρόνου χειρουργείου μόνο στις συνθήκες προσομοίωσης και όχι στη χειρουργική αίθουσα. Ο κίνδυνος για συστηματικά σφάλματα βρέθηκε μέτριος ή υψηλός σε όλες τις μελέτες εκτός από μία, γεγονός που επηρεάζει την αξιοπιστία των αποτελεσμάτων. Επίσης η μεγάλη ετερογένεια μεταξύ των μελετών δεν επέτρεψε τη διενέργεια μετα-ανάλυσης. Περαιτέρω έρευνα με τη διεξαγωγή ορθά σχεδιασμένων τυχαιοποιημένων ελεγχόμενων κλινικών δοκιμών που θα συμπεριλαμβάνουν μεγαλύτερο αριθμό συμμετεχόντων κρίνεται απαραίτητη, προκειμένου να εξακριβωθεί με ακρίβεια η επίδραση των νέων ανατρεπτικών τεχνολογιών στην εκπαίδευση της ειδικότητας της οφθαλμολογίας.
description: The purpose of this systematic review was to assess the impact of the use of disruptive technologies in ophthalmology training. A systematic search was conducted on the following electronic databases (PUBMED, Google Scholar και Cochrane Controlled Register of Trials) for randomized clinical trials (RCTs) between January 2012 and August 2023. We included RCTs comparing virtual reality (VR) or augmented reality (AR) training to traditional methods of training, including wet-lab training, theoretical training, or no supplementary training in students or ophthalmology trainees. All steps of the systematic review process followed the PRISMA (Preferred Reporting Items for Systematic Reviews and Meta-analysis) guidelines. Risk of Bias (RoB) assessment in the included studies was performed with the Revised Cochrane RoB Tool for RCTs. We included 12 RCTs with a total number of 489 participants. Studies compared VR training for: cataract surgery on Eyesi Surgical Simulator vs we-lab training (n=2) or no supplementary training (n=1), Manual Small Incision Cataract Surgeries (MSICS) on HelpMeSee simulator vs wet-lab training (n=1), Argon laser trabeculoplasty on Pix Eye Simulator vs wet-lab training (n=1), direct ophthalmoscopy on Eye Retinopathy Trainer and Eyesi Direct Ophthalmoscopy Simulator respectively didactics courses and practice on healthy volunteers (n=2), binocular indirect ophthalmology on Eyesi Bionocular Indirect Ophthalmoscopy Simulator vs practice on healthy volunteers (n=2), subjective refraction on Virtual Refractor simulator vs traditional methods (n=1), slit-lamp examination on Eyesi Slit Lamp Simulator vs practice on healthy volunteers (n=1), ophthalmological examination on a Virtual Ophthalmology Clinic vs practice on healthy volunteers (n=1). Some studies suggest that additional training through VR/AR methods compared with traditional training leads to shorted operating or examination time, less intraoperative complications, and higher score achieved both in simulator settings and in real practice. However, other studies report no difference between intervention and control groups. Moreover, relative to wet-lab training, VR training only improved the operating time in VR simulated settings and not in the operating room. RoB assessment revealed moderate or high RoB for all included studies except one. We did not conduct a meta-analysis due to high heterogeneity among studies. Further RCTs with a rigorous study design are warranted to determine the impact of disruptive technologies on ophthalmology training.